अभिनेत्री दीपिका पादुकोण सोशल मीडिया पर ट्रोल हो गई हैं। दरअसल दीपिका पादुकोण ने रणबीर कपूर के साथ अपनी एक तस्वीर अपने इंस्टाग्राम अकाउंट पर शेयर की है। बीते 19 अगस्त को World photography day के अवसर पर दीपिका पादुकोण ने रणबीर के साथ यह तस्वीर इंस्टाग्राम पर डाली थी। यह तस्वीर कॉर्सिका की है। यह तस्वीर साल 2015 में रुपहले पर्दे पर आई निर्देशक इम्तियाज अली की फिल्म ‘तमाशा’ की शूटिंग के दौरान की है। तस्वीर में दीपिका हाथों में कैमरा लेकर रणबीर कपूर की फोटो खींचती नजर आ रही हैं। इस तस्वीर के सामने आने के बाद लोगों ने दीपिका को जबरदस्त तरीके से ट्रोल किया है।